描述一隻有黑灰斑紋嘅BB貓女同媽媽失散咗又唔識得返屋企，喺筋疲力盡行唔郁之際遇到一個跌親嘅細路仔洋平，自此由個洋平一家暫時照顧。因為個洋平屋企唔准養寵物，一家人要花盡心機唔畀鄰居發現隻BB貓，只係偏偏搵唔到新主人又同隻BB貓日久生情，越來越多得意同搞笑嘅生活回憶。經歷過一啲事之後，發現唔可以同隻BB貓分開，為咗繼續一齊生活，一家人終於搬去新公寓開展新生活，同埋識多咗新公寓鄰居嘅唔同寵物同埋第啲貓。